經數:一八一五

經名:梵網經古[&FFFF]#記卷上

頁數:六九一

上      欄

性種性行德法門. 亦名思慧. 堅修忍中明道

種性行實法門. 亦名修慧. 堅聖忍中明聖種

性親證法門. 名出世慧. 此中三賢十聖四十

後次第解故不釋之. □者登也. 言無爲者. 非

煩惱業之所爲故. 無相者法身故. 大滿者智

身故. 常住者自性無間及相續故

經爾時至品中已開  述曰. 第二廣中有二.

請故答故. 此初也. 諸佛會中有菩薩問. 釋名

準前. 凡此經文難可解者. 佛佛相對梵語巧

妙. 猶如此間五言持等. 以漢語□. 失妙難解

經爾時至入空三昧  述曰. 第二答中有四.

如次廣說四十法門故. 初亦有十. 此發趣中

初捨心也. 菩薩請者. 千佛所加故. 今告言千

佛諦聽. 知千佛衆未解了故. 捨心三文. 章門

故行相故結成故. 言一切捨者. 擧章門也. 次

行相中謂國土等. 一切捨之. 無爲無相者. 標

捨所捨之時離三輪也. 無爲者人空故. 無相

者法空故. 次釋三輪. 初施者空. 謂卽我人知

者見者十二因緣假會合成. 故能執彼主者

造作之我見者於彼所緣十二因緣無合無

散. 於境無我故言無合. 而有似我亦言無散.

次受者空. 謂無受者. 以蘊界處一合空相無

我我所相故. 後施物空. 假成諸法若內身等

若外財等一切之法空. 無自之所捨無彼受

故. 第三結言. 爾時觀成如境假會. 能觀現前

經若佛子至一道淸淨  述曰. 第二戒心. 戒

者擧章. 非非戒者. 離有無邊重言非非. 何

者. 無受者故. 及十善戒無師說法. 謂無能說

寧有所說. 受者授者及所受戒不可得故三

中      欄

輪空也. 欺盜乃至邪見無集受者. 明所防惡

體空無集. 還屬衆緣. 無定性故 欺者□也. □

中之極謂害命故. 慈良等者. 明能防戒體性

亦空. 一慈防殺也. 二良防盜也. 三淸防□也.

四直防妄也. 五正防□酒. 六實防[&FFFF]#毁. 七正

見防邪見. 八捨防□也. 九喜防瞋也. 舊疏云.

等言等取悲防1說過. 防十惡時. 制止有爲無

爲八倒. 有無性離一味淸淨也

經若佛子至不可得  述曰. 第三忍心. 忍者

擧章. 有無相慧體性者. 總標眞俗忍體. 次辨

行相差別. 言空空忍者. 緣勝義忍. 下此名爲

無生行忍. 一切處忍者. 緣世俗忍. 下名此爲

一切處得名如苦忍. 遍一切處如俗苦相而

忍解故. 得名如苦者. 耐怨害等隨境自故 . 如

是眞俗無量行相一一皆名忍者結也. 明眞

俗已. 欲明三輪. 自空無受. 彼空無打. 法性

空故無刀杖無瞋心. 三輪一味言皆如如. 事

事無實言無一一. 諦理無二言諦一相. 理亦

實空名無無相. 而俗非無言有無有相. 次能

所相對門. 非非心等明忍空相. 謂能忍心非

都無故言非非心相. 似有緣慮無實緣故言

緣無緣相. 立住等者空所忍境. 能打人等四

威儀中染淨性空. 故言一切法如. 卽能所空

忍相不可得

經若佛子至分善根  述曰. 第四精進心.

苦四威儀一切時行者. 以精進行擧章門也.

行住等位無時不策故. 次明行相. 伏空假者.

伏初二性. 空謂遍計. 假謂依他. 會法性者. 會

圓成實. 伏初事相會眞理故. 空智德取名無

下      欄

生山. 見有無者. 有相名有. 無相名無. 如龍樹

論有爲名有無爲名無. 如有者. 世俗似有. 如

無者. 勝義似無. 已上總觀一切法也. 大地靑

黃赤白一切入者. 十遍處也. 包勝處解脫等

故言乃至. 已上別觀共功德門也. 三寶智性

者. 大乘功德門也. 以具三寶攝一切法故. 明

境界已. 次明功德. 以一切信上昇進道必三

三昧空慧爲門. 無生者無相. 相必生故. 從勝

義觀趣世俗. 故言起空入世諦法. 了眞卽俗

言亦無二相. 第三結言續空心通達進分善

根者. 所有進道皆空爲首. 故言續前空心. 通

達而進善根名進心也

經若佛子至生一切善  述曰. 第五定心. 寂

滅無相者擧章門也. 寂滅散動照無相故. 次

行相中無相無量行三昧者. 生空定也. 唯有

諸行無實我故. 無相無量心三昧者. 法空定

也. 唯有諸識無實法故. [&FFFF]#趣眞空總名無相.

凡夫聖人無不入三昧者. 八禪定也. 彼二類

定得淳熟故言體性相應. 於一切行以定力

故諸障滅也. 謂我人受者人執也. 一切縛者

餘煩惱也. 見性者. 且擧法執攝所知障也. 皆

是障定因緣. 散風動心者不生思惟皆心不

寂. 而滅空空及以八倒無攀緣也. 假靜慧觀

者. 學觀有情法假定慧. 由此定慧一切假會

苦諦伏滅. 能受三界罪性集滅. 言而生一切

善者. 道資糧也

經若佛子至爲慧用故  述曰. 第六慧心2中

空慧者. 擧第六度. 明行中非無緣者. 標有

所依緣也. 慧亦無性. 依他起故. 何爲所依. 謂

經數:一八一五

經名:梵網經古[&FFFF]#記卷上

頁數:六九二

上      欄

能知體名之爲心. 了別一切法假名主者. 心

王性故. 與道通同者. 與慧相應故旣住聖胎.

當入聖等盡是慧心體性功用也. 一切能執

四倒煩惱皆由染慧性不明故. 故對治之以

慧爲首. 修不可說種種聞慧. 以爲方便入於

中道一眞諦也. 次明障空. 謂其無明能障慧

者. 離衆緣合無自相故言非相. 不卽緣故非

來於緣. 旣無自性故非罪非八倒無生滅也.

由此慧明照而樂空. 明眞實智已. 更智方便

轉變神通亦智體性所爲. 以慧用故

經若佛子至一切行本原  述曰. 第七願心.

願願大心一切心者擧章門也. 雙心二利故

言願願. 心斷名大心. 心智名一切心. 明行相

中. 以心遠果修行因故願心連也. 必由願心

連相續故百劫得佛卽滅罪也. 百謂多義. 罪

卽生死. 災患聚故. 專注連心法空一相. 故言

心心至心於無生空一. 一者一相. 所謂無相.

乘境增觀而入定照. 則無量見縛以心願心

故得解脫. 其能證行以心心成. 由此菩提無

量功德以願爲本. 旣成佛已圓證法界離有

無邊. 言觀一諦中道也. 萬德相融能照智分

所照法界雖無差別. 非如二乘陸身滅智. 亦

言非沒. 親圓證已於後得智起無量用. 言生

見見. 然不譯言我有所作. 言非解慧. 結文可

解

經若佛子至觀法亦爾  述曰. 第八護心之

中. 護三寶護一切行功德者擧章門也. 以護

所依及自行故. 次明行相. 初護外道不令□

正信者護三寶也. 以無相行伏倒心故. 滅我

中      欄

縛見縛無生等者護自行也. 伏煩惱障言滅

我縛. 伏所知障言見縛無生. 以何行相如此

護耶. 謂護根本三寶以無相行護. 護自三空

門以心慧連慧連等也. 二空相資故言慧連

慧連. 如是相連入無生者. 止道觀道則明光

明光. 以伏二障無□□故. 如是護觀入於空

境. 俗假相別. 故言分分. 似我似法妄識中似

有. 故言幻化幻化所起. 俗相性空. 空智中似

無故言如無如無. 以下結云. 緣合所起言法

體集. 還屬衆緣言法體散. 無定自性言不可

護. 如所觀理能觀亦爾

經若佛子至一切法  述曰. 第九喜心. 見他

人得樂常生喜悅者擧章門也. 及一切下明

行相也. 假謂依他. 空謂遍計. 遍伏二相言

及一切. 二相不現名爲照寂. 不見初二性言

不入有爲. 眞如影現言不無寂然. 內證樂中

境智俱空. 故言大樂無合. 般若雖證空大悲

猶化物攀緣有境. 故言有受而化有法而見

也. 玄假法性等者. 見二諦性平等一觀心心

中行也. 玄者勝義. 假者世俗. 般若大悲而相

融故. 多聞一切佛行功德等者. 多聞果德及

因行德. 普以無相隨喜之智連生正念而專

照也. 旣一無生佛卽我故. 以下結云. 樂心緣

一切法者. 離嫉[&FFFF]#等喜悅緣故

經若佛子至光品廣說  述曰. 第十頂心. 是

人最上智者擧章門也. 次釋名義. 前九心上

三義如頂. 一滅障如頂. 言我輪者. 執我爲首.

輪□煩惱利見疑身. 及以鈍品瞋等煩惱皆

滅無故. 勝如頂也. 二智勝如頂. 最上智連如

下      欄

頂故. 三境勝如頂. 周遍法界因果圓融如如

一道最如頂故. 如人頂者. 總喩上三也. 次明

行相. 不同身見六十二見. 簡二見. 故言非

非. 五衆卽五蘊也. 於蘊刹那刹那生滅. 謬執

神我體常流轉. 觀識蘊空也. 多計識蘊爲我

相故. 無受者觀受蘊空. 無行可捉縛者觀餘

三蘊空也. 行卽行蘊. 無可捉者色蘊空故. 無

可縛者想蘊空故. 妄想縛本故. 如契經云.

識如幻化乃至色如聚沫. 言入同空直道者.

卽入內門純一味道. 上明般若. 次明大悲. 刹

那刹那於諸衆生不見有緣不見非緣. □以

無緣大悲攀緣住頂三昧寂滅定. 亦發加行

於趣證道. 爾時設有性實我人常見八倒生

者. 則緣不二法門. 性實見者法執也. 我人見

者生執也. 由此不受八難者三途等也. 幻化

果畢竟不受者. 道分善根不造生死引業故.

同體大悲離我無化. 故言唯一衆生. 四威儀

中滅惡生善. 言入道者總句. 餘三別句. 滿十

解位名爲正人. 立福智資糧名正智正行. 行

卽福也. 下總結言. 菩薩達觀現前故不受六

道果. 必不退於佛種姓中也. 以背流轉向還

滅故. 生生入佛家者. 十住毘婆沙云. 以眞如

爲佛家. 相應解成故言入也. 十天光品者指

上品也

經盧舍那至體性三昧  述曰. 第二十長養

中牒問可知. 此初慈心中. 常行慈心生樂因

已者擧章門也. 慈與樂故此無緣慈. 慈行旣

成自亦樂俱入所緣法. 謂卽五蘊大眞法中

空蘊三相如幻如化眞如無二. 故則堪當成

經數:一八一五

經名:梵網經古[&FFFF]#記卷上

頁數:六九三

上      欄

聖道法輪. 言化被已下敎他生信. 大悲門故.

言非實者. 謂所利益信心空故. 非善惡果者.

謂所安樂樂果空故. 言解空體性三昧者結

慈行成也

經若佛子至起大悲  述曰. 第二悲心中. 以

悲空空無相者擧章門也. 有性空故言空. 空

亦空故言空無相. 次明行相. 悲緣行道自滅

一切苦者標句也. 緣謂攀緣. 如下有情緣等

三故. 如何滅苦. 先於衆生苦中生智. 生何

等智. 謂有三種. 一有情緣. 如經不殺生緣故.

二法緣悲. 如經不殺法緣故. 三無緣悲. 如

經不著我緣故. 由此於一切衆生不惱也. 次

明行相. 夫發大悲心者於空性中見一切法

如實性. 若失壞空性則失一切大乘故. 種性

行中生道智心者. 出斯位行也. 如仁王云. 銀

輪三天. 性種性故. 父等六善於我爲親. □彼

六惡於我爲惡. 彼二各有上中下品. 欲與上

樂而拔苦1之且上品. 惡隨器各得九品樂者.

卽觀果空欲與上樂. 而九品別樂還屬器. 無

自性故. 樂果空相慈心中現. 以一樂行引起

大悲也

經若佛子至苦故喜  述曰. 第三喜心中. 喜

悅無生心時者擧章門也. 喜心觀空名無生

心. 種性體相道智者位體相也. 自他空故名

爲空空. 猶隨喜他名爲喜心. 此有二種. 一者

性空. 不著我及所故. 二者法空. 達流轉無集

故. 出沒卽流轉義. 諸緣所起還屬衆生緣. 無一

定相. 故言無集. 爾時一切萬有入空卽觀行

成. 以同體之喜等喜一切. 起此空觀入有相

中      欄

道. 遠邪近正. 正謂示我好道. 及使衆生入佛

法家. 得法在懷. 行體怡悅. 故言法中常起歡

喜. 自入法位復於他入正中隨喜也

經若佛子至常修其捨  述曰. 第四捨心中.

常生捨心者擧章門也. 無造無相空法中三

空門也. 如虛空者喩於三空無障□. 行於善

等中法空人空爲大捨. 捨謂治染且顯治貪.

幻等如次喩虛流轉及刹那滅. 無生心者捨

心空故. 雖空□進言常修捨

經若佛子至現前行  述曰. 第五施心中. 能

以施心被一切衆生者擧章門也. 無心行化

者. 無執著故. 達理達施者. 了眞俗性. 言一切

相現在行者. 施行成就也

經若佛子至發起善根  述曰. 第六愛語心

中. 入體性愛語三昧者擧章門也. 體性者眞

性也. [&FFFF]#語□語皆趣勝義可愛樂. 故名愛語

也. 實諦之中. 法語之義實語之言皆順純淨

一語之門能調一切. 乃至無諍發語之智法

空無緣而生恩愛之心. 下總結言常行如心

發起善根者稱眞心也

經若佛子至但益人爲利  述曰. 第七利行

心也. 利益心時者擧章門也. 實智體性者所

緣眞如也. 廣行智道者能緣智慧也. 集一切

明炎法門者. 集智資糧故. 集觀行七財者. 集

福資糧故. 用之益人言前人得利. 時還益己

法身慧命. 言益受身命. 言一切意者. 作用多

故. 皆令他人次第行成也. 言法種者習種行

成故. 空種者性種行成故. 道種者道種行成

故. 皆生佛果故言種也. 令他人入此三十心

下      欄

中. 次云得益者證地上際行故. 得樂果者得

佛後際果也. 形居六道處苦甘心. 下結意者

但益他人爲己利故

經若佛子至同法三昧  述曰. 第八同事心

中. 以道性智同空無生法者擧章門也. 謂此

位智稱空理也. 次明行相. 生無二者生空眞

如也. 智行相應言同於彼. 又法空行同最本

原法空如相. 世間諸法以□轉故言常生常

住常滅. 於此流轉隨入事同. 雖了法空同而

無生及自他我同而無物. 猶爲益物入同事

三昧

經若佛子至而不可得  述曰. 第九定心中.

復從定心者擧章門也. 次明行相. 從定發慧

念念寂照. 離戱論故. 於我所法者卽所遍計

十八界也. 此文可言我法所法. 謂七心界名

爲我法. 多計識蘊以爲我故. 十根塵色法處

色等名爲所法. 下出體云識界色界. 於此不

著言不動轉. 十禪支者. 一尋. 二伺. 三喜. 四

樂. 五心一境性. 六內等淨. 七捨. 八念. 九正

知. 十不苦不樂受. 以一念智雙觀二空. 一切

我人無合散者. 觀生空故. 內外現種無合散

者. 觀法空故. 言衆生者諸現行也. 無一定性

言無合. 緣合似有言無散. 所以者何. 衆緣集

成之所起作. 心彼實性不可得故

經若佛子至百法明門  述曰. 第十慧心中.

作慧見心者擧章門也. 纏名爲結. 隨眠名患.

衆苦本故. 言順忍者境順智故. 慧性起光光

者運運照故. 一炎明明者一體多用故. 見虛

無受者緣空不執故. 總結云其慧方便者. 慧

經數:一八一五

經名:梵網經古[&FFFF]#記卷上

頁數:六九四

上      欄

行善巧故. 能生此位十長養心. 是心入空

理起空道故. 雜修智悲堪發無生聖心之因

也

經盧舍那至名無相信  述曰. 第三十金剛

也. 初發心趣. 次長養已. 今不可壞喩金剛

故. 此初心中. 信者擧章門也. 諸見名著者訓

釋見義. 以執著故. 結有造業者招苦造集故.

於此必不受方入空無爲. 言三相無者總標

三相寂滅. 無無生下別破三相. 謂生住滅有

能所相. 今雙空故重言無無. 遣能所生言無

無生. 此文可言. 無無生故無生之住. 無生住

故住所住無. 住住無故滅滅亦無. 言有一切

法空者. 存法無我眞如也. 遮減過故. 言盡滅

異空者. 二諦智泯故言盡滅. 猶有分見亦言

異空. 色空者色陰空也. 細心心空者四陰空

也. 三世心空故. 二諦信寂滅無體性和合. 還

屬衆緣無一定性. 故所屬緣亦空. 故言亦無

依. 次總結言然主者我人名用者. 擧實我體

名字功能也. 三界假我我者. 人法二假我也.

無得集相者. 實我假我無可得一聚集相故.

旣人法空名無相信

經若佛子至亦如是  述曰. 第二念心中作

念者擧章門也. 六念中常覺者念佛也. 乃至

攝法僧戒三也. 言常施者念施也. 觀彼實性

皆言常也. 第一義諦者念天也. 佛常涅槃果

第一義天故. 言空無著無解等者. 觀所念境

空無可縛著. 肉有解脫耶. 旣空三相之所不

動不到去來. 以[&FFFF]#絶故. 然於作者一合眞相

還歸本際入法界智. 運運增明言慧慧相乘.

中      欄

運運會空言乘乘寂滅. 念念泯相言炎炎無

常. 上古傳說. 慧慧住相名光光. 卽彼滅相

名無無. 後後生相名生生. 相雖遷流然性不

起. 熏修力故. 轉易空道. 變捨前劣轉得後勝

運運增長. 本有劣無故言變變. 本無勝有故

言轉化. 展轉勝生言化化轉轉. 如是後轉前

變之時. 如稱兩頭同時住也. 炎炎一相者. 念

念雖別而□一相. 所謂無相. 生滅一時者. 生

滅雖異融於一念. 次例生滅三世亦如是. 已

變者過去. 未變者未來. 變者正變卽現在也.

三世同時故言變化. 亦得一受. 受謂容受. 一

念融故

經若佛子至心解脫  述曰. 第三深心中深

心者擧章門也. 卽□向心也. 期遠深故. 第一

義空者標句. 於遍計空智照有中道. 謂十二

支非常非斷名爲實諦. 1執有情等名爲俗諦.

於此二諦了二空故重言深深. 出入相寂言

無去來. 結中道言. 十二因緣幻化受果故離

減邊. 而無實受故離增邊. 是故伏障心解脫

也

經若佛子至不可得  述曰. 第四達心中達

照者擧章門也. 忍順一切實性者. 印順眞俗

無倒性也. 俗性無縛. 眞性無解. 言無□者總

標也. 法達等四別出也. 如次法義辭辨無□.

無□名達. 所達三世因果所化衆生根行. 如

如不增不減. 體性旣空. 無實法用無假法用

無假名用. 旣無三用故言用用空. 彼體用空

亦空. 故言空空. 如處緣空能照亦空. 是名通

達一切法空. 結智行相云空空如如相不可

下      欄

得

經若佛子至而不受  述曰. 第五直心中直

者擧章門也. 行無邪曲故名直心. 言直照者

釋直心名. 次出境體. 言取緣我境入無生理

之智名直心也. 由無明力所計神我二空中

泯. 雖其緣二空理之心在無我有在實我無.

然不著有無不失壞空理. 空理名爲佛道種

子. 如瑜伽云眞如所緣緣種子故. 不失壞空

名大乘故. 相似無漏中道一味觀而敎化十

方. 轉一切衆生者. 轉凡向聖也. 轉衆生時皆

以婆若空直直性也. 以趣菩提眞空性故.

二空正性名直直性. 次總結言. 直行於空故

三界縛而不受也. 煩惱根本名爲主者

經若佛子至一道一照  述曰. 第六不退中

不退心者擧章門也. 唯進無慮名不退心. 古

師云. 凡夫有二. 習種已前名外凡夫. 地前三

十心名內凡夫. 今不退入於外凡也. 不起新

長養諸見者. 伏分別惑故. 不起習因相似我

人者. 漸伏俱生故. 雖入三界業中流轉. 而亦

行空位不退也. 又解脫現行障於第一中道

境智合行故行不退也. 又於本性空正念不

退也. 證空生解言空生觀智也. 如如相續如

是. 如是乘勝心入於不二. 結云. 常時於空生

心一乘純淨. 此爲不退一道一照也

經 若佛子至得度苦海  述曰. 第七大乘心

中. 獨大乘心者擧章門也. 獨謂不共義. 次明

乘行運載功中. 解解一空者. 雙依二空證一

眞法界故. 法界同故. 了三乘行皆一乘也. 如

是菩薩乘一空智雙修福智名智乘行乘也.

經數:一八一五

經名:梵網經古[&FFFF]#記卷上

頁數:六九五

上      欄

言乘智者. 牒上顯運. 謂乘者牒上所修福智.

智者牒上能修空智. 言心心者念念也. 刹那

刹那任載行者任用自利. 任載行者任度衆

生. 言度三界河者度苦也. 度結縛河者度惑

也. 度生滅河者度業也. 故故行者坐乘如上

任用載用智相應心趣入佛海也. 故諸衆生

未得乘用但名乘所得度之海

經若佛子至故無相心  述曰. 第八無相心

中. 無相心者擧章門也. 次明行相. 謂亡相心

照實相般若無二. 復於一切煩惱業果. 如如

一諦亦行無生空. 自知成佛. 了平等故. 佛是

我性等者. 賢聖是我行同者. 結言皆同無生

空故無相心

經若佛子至入一切法  述曰. 第九慧心中.

如如慧者擧章門也. 次擧所緣云. 無量法界

無集因無受生果. 亦非生生煩惱所縛. 如知

勝義境. 世俗一切法門三賢所行道十聖所

觀法亦如是知. 非但所知. 外化方便皆集

心中. 達正方便故. 外道邪見功用幻化魔說

及與佛說差別之中皆分別也. 入二諦處. 諦

故非一. 解故非二. 非有陰界入卽是慧光之

所映奪. 然慧光照性卽入一切法. 以證眞時

思惟一切法故

經若佛子至廣說  述曰. 第十不壞心者擧

章門也. 次明行相中. 堪入聖智近於分別二

障解脫. 但得聖道方便正門. 於此終心開四

善根. 明得明增故名明菩提心. 伏忍之中極

順空理. 八魔者. 一苦二空三無常四無我五

生六老七病八死. 非此八種之所惑亂. 傳說

中      欄

如此. 應厭生死欣小涅槃退菩提心. 立爲魔

也. 明自分行已. 次明勝分衆聖與力. 言諸佛

勸發者. 佛見此人而發悟故. 彼受加已入摩

頂定得三業加力. 初身加力中自身放光. 入

佛儀神者. 傳說習佛威儀行也. 次意加力與

證地心相似無別. 而非實證. 中觀智道此眞

門也. 又以定力世俗門中見無量土. 後語加

力現爲說法. 爾時頂善所依三昧. 登所取空

平等地中. 攝相歸識總持滿足. 心心行空者.

下忍之時印所取空故. 言空空慧中道無相

照者. 初空中忍. 順能取空. 後空上忍. 印能取

空. 更無餘相言無相照. 由此世第一法位中

雙印二空. 故言一切相滅. 此無間定永無退

還言金剛三昧門. 從此入聖於一身中修一

切行. 故言入一切行門. 卽入初地虛空平等

地也. 佛華經者指餘經也1◎

◎2經盧舍那言至毛頭許事  述曰. 明十地

中牒問可知. 此初地中擧章門. 言平等慧體

性地者. 平等慧者能證智也. 體性者所證眞

也. 地卽總也. 次行相中. 眞實法者內證門也.

眞實化者外化門也. 具此二利言一切行. 眞

無漏行正感佛果言華. 實破闇種名光. 遍證

法界言滿足. 四天果者攝報果也. 乘用任化

者世俗門化. 無方理化者勝義門化. 於十力

等皆得入者. 如瑜伽云. 初地已上分得百四

十不共佛法故. 淨土大願者. 堪住他受用土

願故. 一切論者五明論也. 一切行者. 於彼五

明多有所作. 坐佛性地者. 已入大地故. 一

切障□分別起障. 凡夫因果惡趣北州無想

下      欄

天等. 從一佛土入無量土者. 不動一國至諸

國故. 從一劫入無量劫者. 於一念中攝三際

故或舒一劫爲多劫故. 不可說法爲可說者.

堪說內證甚深法故. 攝法歸智名反照見一

切法. 常入二諦等者. 遊照二諦宅心眞故. 知

十地次第者地位也. 一一事示衆生者地行

也. 身心不變者會一味故. 十惡者殺生等也.

雖知黑品住白品故. 一智見有無二相者違三

性故. 分分了起者別了知色故. 別別生起

色故. 入受色報者. 趣入領受有色報故. 卽不

生無色也. 而心無縛者. 雖住靜慮生欲界等.

慧光□照遍滿眞故. 無生理中信忍空慧常

現前也. 卽五忍之第二初故. 其中間一切法

門者十度也. 略出下結初地大海今略出也

經若佛子至體性地  述曰. 第二地中有三.

章門故地行故指廣故. 此初擧章. 言善慧者

離犯戒惡故

經淸淨明達至功德本  述曰. 第二地行中

有二. 總標故別釋故. 此初也. 淸淨明達一切

善根者. 擧行體也. 謂有三種. 一慈與樂爲最

故. 二捨離染之本故. 或有經本具四無量. 三

慧證達之原故. 一切功德本者. 德上善根名

義也

經從觀入至爲苦苦苦  述曰. 別釋有三. 逆

次第釋惠捨慈故. 初亦有二. 觀察故化導故.

此初也. 言觀入大空慧者. 謂初觀入於最勝

眞如大空之慧. 從初入心遂起後得巧方便

道智中. 見諸衆生無非苦諦. 何以故. 皆有識

苦之心. 三途乃至善趣. 苦緣中生識領故. 何

經數:一八一五

經名:梵網經古[&FFFF]#記卷上

頁數:六九六

上      欄

等爲苦. 謂有三苦. 言如者. 相傳云. 相似如

也. 指事後故. 言身初覺者五識也. 從刀杖者

外緣也. 從身者內緣也. 根境[&FFFF]#色故言色陰.

二緣中生識覺故. 此識名爲行苦之緣. 率爾

多分起捨受故. 次意識覺同緣刀[&FFFF]#及身瘡

等. 引生五識相應苦受及自憂根. 名苦苦緣.

重故苦苦者. 釋逼迫重名苦苦也. 次起第三.

追念意識名受行覺. 於前所受追緣行故. 於

前二覺所緣身等會妙壞中. 生□惱故名壞

苦緣. 是以三位識漸生三苦. 故爲苦苦. 此

三苦字如次結前行等三苦

經一切有心至是初善根  述曰. 第二化導.

諸有心者. 見是三苦起八苦等之因緣故. 此

地菩薩入敎化道三昧. 說諸過患令生厭背.

於中入定意業自在. 現身六道身業自在. 十

辯說法語業自在. 十者傳說. 一自相. 說事相

故. 二同相. 說理相故. 三行相. 四說相. 五智

相. 六無我慢相. 七大乘相. 八菩薩地相. 九

如來地相. 十作住持相. 卽古今□爾通也.

(如十地論)苦識者苦體也. 於此且說四諦門故. [&FFFF]#

緣者所依也. 依自心王及根起故. 刀杖緣具

者外觸境也. 苦識行1身瘡腫故. 刀等破身

故具二觸. 瘡等自生故言不具. 具所依緣生

了別故名爲生識. 識作思也. 識受受也. 觸識

觸也. 如是一聚合名苦識. 以隨顯勝且擧三

心所. 然此苦諦差別有三. 一者苦苦. 依根脫

故言行二緣. 由此念念緣身瘡等故言心心緣

色. 此心觸對觸惱之境領受煩毒爲苦苦也.

中      欄

二者行苦. 二苦本故處中說. 言心緣識者名

之差別. 初在根發多分率爾覺所緣境名行

苦覺. 思受及觸□覺境觸未受毒時. 捨受現

前名爲行苦. 三者壞. 苦境切生苦如?石火.

謂由緣逼?行苦石. 出壞等苦燒身心也. 此

有二種. 刹那生滅卽細壞苦. 若一期身散壞

轉變如幻化. 識於中了故言識入壞緣也. 妻

子珍等存名緣集. 彼後敗壞名爲緣散. 爾時

心苦轉增心惱. 雖現受念. 後散壞緣戀著前

存念念不捨是爲壞苦. 總結上云三界一切

苦諦也. 次明集諦. 謂觀無明引集無量善惡

之心作一切業. 習氣相續煩惱習因諸業集

因名爲集諦. 次明道諦. 正見因也. 解脫果也.

空空智道體也. 謂二空智以世間正見爲因.

出世解脫爲果. 群聖之[&FFFF]#名道. 見修等別名

心心. 總結名以智道道諦. 次明滅諦. 盡有苦

果盡有集因. 離障淸淨一味所照體性. 以聖

妙智擇力寂滅一諦也. 慧品具足已下總結

初慧善根. 起空者俗智. 入觀者眞智

經第二觀捨至捨品具足  述曰. 逆次第二

觀捨善根. 初總標云. 第二觀彼捨一切貪障

而行平等空之捨也. 次明行相. 以無緣行觀

法空際一眞如相. 又觀世俗平等之門. 謂觀

地土吾所已用舊故土等. 四大皆然. 我今入

此地者離垢地也. 畢竟不受不淨身者. 如十

住論. 初地菩薩於五欲中煩惱作患. 上地不

然. 無始□愛受胎生身. 所棄尸身成大地等.

今於五欲不作過患. 更不應受胎生身故

經第三次觀至無量法身  述曰. 逆次第三

下      欄

觀慈善根. 妙花三昧者. 一乘三昧總攝因也.

佛樂果也. 後結成言無癡無貪無瞋. 如次結

前慧捨慈品善根成也. 入平等智諸菩薩行

本也. 現化無量法身者. 如水中月法身影故

經如一切衆生天華品說  述曰. 第三指廣.

餘地準此

經若佛子至名一義別  述曰. 第三地名光

明者. 發光地故. 次行相中有二. 自利故利他

故. 初亦有二. 知能詮故知所詮故. 此初也. 三

昧解了智者. 以依勝定發三慧故. 三世佛法

門者. 十二分敎. 名句文身遍攝能詮故. 重誦

者應頌. 此不了義. 對記別故在前立二. 直語

者契經. 此唯長行. 對諷頌偈故次立二. 不請

說者自說. 戒律者因緣. 佛界者本生. 昔事者

本事. 方正者方廣. 未曾有者希法. 談說者論

議. 言名一者. 一種名句文故. 義別者. 開爲十

二分故

經是名味句至因緣果觀  述曰. 第二知所

詮也. 分分受生者分段生也. 初入識於胎卽

識支位也. 四大增長色心者名色支也. 名六

住於根中起實覺者. 堪發識位爲六處支故.

未別苦樂名觸識者觸支也. 覺苦樂識名三

受者受支也. 連連覺著[&FFFF]#無窮者愛支也. □

著愛故. 欲謂欲取. 我謂我語取. 見卽見取. 戒

卽戒禁取. 合取支也. 善惡有者有支也. 識

初名生生支也. 識終名死死支也. 言是十品

者. 除無明行支故. 現在苦因緣果觀者. 識等

五支名現在苦. 愛取有三名現在因緣. 生老

死二名因緣之果. 能觀察彼名之爲觀

經數:一八一五

經名:梵網經古[&FFFF]#記卷上

頁數:六九七

上      欄

經是行相中至身心則化  述曰. 第二利他

也. 菩薩念言. 於是緣生行相. 以中道智我久

已離有無著故無自體性. 知所證已亦爲利

他入總持辯. 事佛受法現身六道. 隨應說法.

現劫化者. 如維摩經一日舒爲七大劫等. 展

轉化故言轉化百千劫. 國土不同身心別化

者. 隨其國欲三業別化

經是妙華至三昧品說  述曰. 第三存略指

廣. 如彼二品已廣說故

經若佛子至寂滅忍  述曰. 第四地行相中

有二. 自分行故勝進行故. 此初也. 梵云爾炎

卽1知所義. 今配二諦故言爾眞炎俗. 離增減

故言不斷不常. 如無量劫卽是一念. 肉生住

滅一世一時一有. 一有者一妙有也. 雖眞一

味因緣不雜. 故言種異異. 如因緣別. 果亦不

同. 故言現異. 旣雖無相不壞假名. 故言因緣

中道也. 旣無定性名中道故. 非一二等. 如文

可知. 然隨假相佛與凡等一一差別名爲世

諦. 然勝義智道觀. 彼無一二. 如何等法觀彼

眞耶. 故總擧言玄道定品也. 玄卽所緣. 道

謂慧也. 定謂所依. 言佛心行者擧果顯因. 初

覺定因者初悟空理定卽因也. 覺之因故. 何

等名品. 謂有十種. 初三如次聞思修慧. 次七

證位七覺支也. 上覺精進. 以上昇故. 觀覺定

也. 從果名故. 倚覺安也. 舊□倚故. 樂謂喜

也. 四地菩薩漸斷障時. 方便道力念念進入

定果覺慧. 是人住定起慧炎故. 見世俗法行

勝義空. 若起念定者. 定之親因幷擧念也. 起

者出也. 出前緣法緣空定者. 卽入有情緣心

中       欄

定中生慈心愛. 以順道法化生. 旣愛法樂名

法樂忍. 持德不退名爲住忍. 入眞名爲證忍.

出妄名寂滅忍. 名之差別也

經故諸佛至已明斯義  述曰. 第二勝進行.

於彼菩薩所入定中. 諸佛現影而起發故. 百

千起發者精進法門也. 著定者釋住定也. 貪

定者釋味樂定也. 然善法欲非貪煩惱. 已斷

定愛故. 發起者覺發也. 警彼定品三種相故.

菩薩定力超三有故. 名爲出相. 超二乘滅名

爲進相. 向大乘果名去向相. 佛光覺發出相

之故. 菩薩不沒生死不退涅槃. 覺發進相之

故. 不墮二乘. 覺發去向相故. 不住因位. 是

則定品功德滿足. 謂摩頂發起名頂三昧法.

離沒等劣名上樂忍. 功德圓備名永盡無餘.

無量功德品福也. 行行皆光明智也. 見佛體

性常樂我淨者. 令心解故. 餘文可解. 上日月

下指餘品也

經若佛子至因果分別  述曰. 第五地擧章

云. 慧照者始雙照故. 地行有二. 自分故勝進

故. 初亦有二. 智故通故. 此初也. 總標云十力

生品者. 起一切功德行故. 一以一慧至處力

品者. 處非處智力也. 二自業智力. 三種種勝

解智力. 能知六道意樂勝劣故. 現行意樂名

爲果欲. 四種種界智力. 知種姓故. 五根上下

智力. 六靜慮解脫智力. 能知凡聖定差別故.

正定聖也. 七遍趣行智力. 能知趣果方便故.

謂知乘是因必至果處. 及乘是果由乘因道

故. 如對法云. 悟入大小乘敎所攝境故. 八死

生智力. 言五眼知一切法者. 類擧總數. 慧法

下      欄

眼等知一切法. 以天眼見諸受生故. 九宿住

隨念智力. 十漏盡智力. 一切受者順現受等.

潤生煩惱滅. 發業無明滅故

經而身心口至下足事  述曰. 第二通力. 三

業變化自在用故. 旣從衆生現不可識. 下地

不知覺擧足下足事

經是人大明智至現在前  述曰. 第二勝進

分行. 大明智者總擧也. □□進者加行道也.

分分智者無間道也. 光光無量無量者解脫

道也. 不可說不可說法門勝進道也

經若佛子至品中說  述曰. 第六地擧章云.

華光者. 般若正因照境破闇故. 次地行中初

總標已. 天眼明下別顯十通. 十通者. 一天

眼通. 知微塵數大色分成六道衆生身. 及一

一身細分成大亦分分知. 二天耳通. 言非非

音非非聲者. 傳說. 幷知音聲空故. 一切法

聲者餘一切聲. 有說. 聞法□等敎也. 三天身

通. 卽神境通. 知一切色及知色之非色等性.

於一念中通於十方國土之量三世劫量. 隨

因大小現齊爾所時塵數身故. 四天心通. 卽

他心智. 五天人通. 知人事故. 卽宿住智. 六天

解脫通. 卽漏盡智. 知諸衆生解脫方便故. 滅

滅皆盡者. 滅十障故. 已後四通皆是他心通

之差別. 如次知他定慧念願立爲四故. 非定

非不定者. 以上二心體性空故. 三十心者地

前心也. 一切心者. 於法非法心修斷也. 言而

爾所者. 但明爾所十通明者. 於釋迦略說也

經若佛子至聽法故  述曰. 第七地中擧章

云. 滿足者功用滿故. 地行有二. 實行故化相

經數:一八一五

經名:梵網經古[&FFFF]#記卷上

頁數:六九八

上      欄

故. 此初也. 言十八聖人智者. 以隨分得十

八不共法故. 古有作疏云. 初六中身無漏過

者. 離殺盜□業及習故. 二口無語罪者. 離妄

語等四罪語故. 三念無失念者. 離貪離瞋及

邪見故. 乃至廣說. 非也. 如此十惡前第二地

已永離故. 今解. 身無漏過者無誤失也. 口

無語罪者無卒暴音也. 念無失念者無忘失

念也. 離八法者無不擇捨. 羅漢由執世間八

法專心自利捨利他事. 菩薩遠離八法性故.

一切法中捨者無種種想也. 於生死涅槃無

差別想. 由住第一大捨故. 常在三昧者無不

定心也. 此六入地之所滿足. 第二六者. 一欲

具足. 於三界結無所怖畏. 堪心所知障淸淨

故. 言具足者今云無減也. 二精進具足. 所心

能滿故. 三念具足. 遠憶諸法劫人事故. 四慧

具足. 衆生者世諦也. 一切法者第一義諦也.

四重之中且擧初故. 五解脫具足. 知諸解脫

未得不退故. 六知他解脫足. 卽定不退心. 必

由定力知弟子心亦無染故. 是人入此中六

足中更欲起後滿分六故便起智也. 一身隨

六道心行而現. 二口辨說法示衆生故. 三隨

衆生心入定振動. 言虛空化花者. 以雨花故.

能令衆生心有所行. 上三如次三業隨智行

也. 四以大明具足見過去佛. 亦令衆生心眼

得見. 五以無著智見現在佛等. 六以神通智

見未來佛等. 此中大明無著神通者. 達三世

智名之差別也

經住是十八至國土中  述曰. 第二化相中

先觀平等慈悲門. 次量自力能. 後現變化. 力

中      欄

能之中. 一切功德者福品也. 一神光者智

品也. 一切佛所行法等者. 證果法門及勝進

法門中已入解也

經若佛子至入心三昧  述曰. 第八地中有

五種行. 此初定行. 初無功用名入法王位三

昧也. 其智似果說法定故. 雖有所說而於無

相無功用住. 故言似佛. 下內空等十大明慧

所入定門. 任運流故. 諸佛得果除闇敎音入

菩薩心定也. 花能得果. 光除闇義

經其空慧者至不可說  述曰. 第二慧行. 謂

內空等如辨中邊智論廣說. 於此第十泯第

九也. 總結十空性平等地. 可以十門假說. 而

不著故亦不可說

經神通道智至一時行  述曰. 第三通行. 謂

神通智遍知諸事. 入無量土神通照境如眼

見色. 餘眞實智達事達理. 行解深細如意識

了. 轉法度與一切衆生者. 公己之解授與衆

生也. 菩薩法身示現諸化與果相似. 言入佛

果. 是諸佛數. 肉是九地十地數也. 平等門者.

陀羅尼門等所行眞如門中. 而大自在一念

一時而修行也

經劫說非劫至佛說非佛  述曰. 第四說行

劫空非劫. 然不都無. 非劫說劫. 餘皆準此

經而入出至品中已明  述曰. 第五照行. 諸

佛體性三昧者. 傳說. 果德相應故. 反照者還

照自故. 言順逆者. 如順逆觀緣起. 餘皆隨境.

不動已下明智行力. 離功用故言不動. 永伏

染故言不倒. □證生空言不出. 法空不續言

不入. 永不復受分段生死故言不生不滅也.

下      欄

結文可解

經若佛子至出入無時  述曰. 第九地中言

佛華嚴者. 具四無□莊嚴行故. 地行有二. 內

證故外化故. 此初也現佛威儀定及說法自

在王定. □現前故更無出入別時也

經於十方1至無量意  述曰. 第二外化. 十世

界者十方大千故. 所現身別相好具足自在

無□與虛空同. 無量大悲智慧光明福相智

相莊嚴法身. 言一切法外等者. 非趣生法而

行趣生. 轉魔界等入佛界等. 性平等故說無

□也. 光光照者二空故. 慧慧者彼後智故明

炎明炎者無間解脫故. 備四無畏四無量十

力十八不共法八解脫等. 無住涅槃不住二

邊. 無爲一道所知障淨爲諸衆生作父母等.

說法窮劫令得道果. 從生死際起者. 從初發

心至金剛心. 所有願行於一心現. 入衆生界

而敎化也

經若佛子至名佛界地  述曰. 第十地中擧

章云. 入佛界者受職位故. 次地行中有二. 行

功德故行勝利故. 此初也. 先出體用言大慧

空. 然二空用亦復空故言空空復空. 復空所

取能取. 旣平等空故言如虛空. 性平等智有

果德性十德具足. 此總標也. 十者十號. 一者

如來. 淸淨法界一相無爲. 其中法身神虛體

一. 一切事法泯同法性無所去來名如來故.

然經擧義末後配名. 二者應供. 智應順境. 斷

應不受後有. 法身無二應正法養故. 三者正

遍智. 遍覆有情及器世事. 周知諸法及有情

故. 正覺所知名爲正知. 無所染著名聖解脫

經數:一八一五

經名:梵網經古[&FFFF]#記卷上

頁數:六九九

上      欄

智. 四者明行足. 因行增明已到滿故. 五者善

逝. 善逝於三世佛法其所至法同於先佛. 佛

去世時多有所益言去時善善. 來現世時亦

有所益言來時善善. 名善善者結善逝也. 六

者世間解. 菩薩修行上說五種德行. 入世間

中敎化衆生令解脫故. 七者無上士. 諸行法

上入威神似佛所行義現處故. 八者調御丈

夫. 爲世間解脫調順衆生剛强煩惱故. 九者

天人師. 彼所諮受法言師故 十者佛世尊. 法

身無二智身□時. 大德名佛. 一切禮拜及所

尊敬名世尊故. 次總結釋佛界地名. 一切世

人受敎之處. 是故此地是覺地也. 下地來入

亦名界地. 能持群聖圓滿處故

經爾時至與佛道同  述曰. 第二行勝利. 十

地菩薩坐蓮華上. □法身佛授記摩頂. 及□

同見同學[&FFFF]#歎. 言法身者. 如隔輕□見報身

故. 內德已滿更得一切佛菩薩請轉法輪. 饒

益世間. 所轉法輪名虛空藏. 周遍容受化導

門故

經爾時至一心而行  述曰. 第五付屬也. 不

可說數名也. 此數爲一. 積至百千□沙法門.

□河者. 香山頂無熱惱池流出四河. 此東河.

水寬四十餘里. 梵語應言□伽. 無別正□. 義

天堂來. 河源山頂人所不見. 如俱舍云. 無

通不能至. 但見彼水高澍而下. 時俗遂言天

堂來也. 此一河沙爲一數量至百千故. 就彼

門中. 今此第十心地品者如毛頭許. 佛付屬

言. 三際佛菩薩之所說學. 我已多劫修故成

佛. 放光非一故言光光. 告千葉上淨穢土佛.

中      欄

汝各轉化一切衆生. 佛等展轉說也

經爾時千華至世界而沒  述曰. 自下大段

第二化傳說中有二. 報恩故別化故. 此初也.

法可重故

經沒已至品中說  述曰. 第二別化也. 各還

本土別化衆故. 於中有二. 傳上賢聖內門行

故. 傳初發心外門戒故. 初亦有二. 經家總

序故別釋故. 此初也. 其三昧名如前已釋.

大小乘機所見不同. 菩薩衆見初成佛已往

第四禪大自在天王宮放光接衆. 事盧舍那

聽心地品. 還來樹下出定而說十世界海. 菩

提樹者畢[&FFFF]#羅樹. 在伽耶城西南二十四里.

金中精[&FFFF]#名曰金剛. 可宜金剛體之座也. 光

中最勝名光王座. 妙光堂者. 卽華嚴云普光

堂也. 因佛放光而立名也. 在摩伽陀國寂

滅道場. 十世界海者. 華嚴第二云. 蓮華藏

世界海. 次東方有世界海. 名淨勝光莊嚴. 中

有佛刹. 名衆寶金剛藏. 如是十方各說異名

廣如彼說 除蓮華藏言十世界海. 世界海量

如前已說. 十住十行十□向者. 卽前所說十

發趣等. 十禪定者. 此文次第當四善根. 一向

修慧故偏說定. 禪那此云寂靜. 其十者何. 如

華嚴經十定品說. 善戒經第六禪品中有十

寂靜淸禪. 一世法寂靜淨禪等. 彼十何義. 頌

曰. 漏無漏近分. 根本與勝進. 入住出邊際. 決

擇分爲十. 準此上卷十金剛者卽十□向. 四

天中說. 何故色界重說□向. 北幷州眞藏師

云. 色界所說諸位通行. 如華嚴三十九說. 十

下      欄

金剛心. 謂菩薩發如是心. 我當生了三世一

切諸法悉無有餘. 是第一發金剛心. 乃至廣

說. 十忍者. 瑜伽忍品云. 淸淨忍有十. 如彼廣

說. 又善戒經忍品說十. 十願者. 如華嚴說發

菩提心經下當引釋

經爾時釋迦至八千返  述曰. 第二別釋. 謂有

疑云. 從初成佛何時說耶故今釋云. 此化釋

迦初蓮華界從本佛現. 自東來入兜率天宮.

說魔受化經已下生入胎. 乃至號吾釋迦牟

尼佛. 此擧成道也. 餘諸經云. 樹下降魔. 云

何此經魔受化已方始下生. 解云. 魔衆非一.

化有前後. 如大集經云. 魔王有百億. 若一已

伏更無餘者. 佛滅度後誰亂結集. 爲顯力勝

時時降魔. 如華嚴云. 爲顯菩薩功德之力不

可壞故. 下閻色提者入胎相也. 梵云瞻部. 此

云勝金. 如阿含經閻色提品. 閻色樹下有金.

厚四十由旬. 號曰勝金. 金中勝故. 卽閻色檀

金也. 摩訶摩耶此云大術. 七歲出家等者. 此

經應錯. 旣說娶嫁方出家故. 西域傳云. 諸部

見聞不同也. 其正義者如金光明記. 寂滅道

場已下顯時. 謂成佛已從第四禪事盧舍. 那

受心地法. 還來道場說十世界海. 如次前說.

歷十住處. 乃至第十摩醯首羅天王宮中說

心地時. 諸大梵王供網羅幢. 因此說法乃至

告言. 吾今來此世界八千返

經爲此娑婆至一戒光明  述曰. 大段第二

誡惡行門. 於中有三. 開序故正說故流通故.

初亦有三. 時處故勸策故結戒故. 此初經家

序時處也. 爲化此娑婆界. 從金剛座乃至四

經數:一八一五

經名:梵網經古[&FFFF]#記卷上

頁數:七○○

上      欄

禪所化類故說心地竟. 復還樹下始說. 如下

菩薩戒本. 戒破罪闇名爲光明

經金剛寶戒至自性淸淨  述曰. 第二法王

勸策. 於中有二. 策發故勸信故. 此初也佛

擧戒云金剛寶者. 堅牢能持一切功德令不

漏失. 破諸惡故. 因果萬德以戒爲初. 名曰本

源. 如下廣釋. 佛性種子者戒實性也. 意謂那

末. 識卽六識. 心謂第八. 色卽五根. 凡有如是

情及心者皆入佛性當得作佛. 所以者何. 當

當常有因故. 有當當常住法身. 三菩提因重

言當當. 其當果因法爾有故. 有當當報化及

常住法身. 如是十戒出於世界等者. 釋迦傳

說出現於世. 則是法戒應受持也. 由此顯自

佛性果故. 故今爲此大衆傳說. 言一切衆生

戒本原自性淸淨者. 擧戒實性表諸衆生皆

有佛性故得成佛也

梵網經古[&FFFF]#記卷1上

2梵網經古[&FFFF]#記卷下本

靑丘太賢集

梵網經盧舍那佛說菩薩心地法門品第十

後秦三藏法師鳩摩羅什譯

經爾時虛舍那佛3至自性淸淨   已下十一

頌半第二勸信. 信爲入法之本. 戒爲住法之

原. 所以說偈更令信戒. 然菩薩戒略有三門.

一受得門二護持門. 三犯失門. 初受得者. 六

道衆生但解師語. 要須先發大菩提心. 謂誓

中              欄

定取無上菩提窮未來際利樂有情. 如瑜伽

云. 菩提心者決定希心以爲行相故. 無上菩

提一切有情義利爲境. 發此心已有二種受.

一者一分受隨其受者意樂所堪. 或受一戒

或多皆得成戒名爲菩薩. 不同聲聞必總受

持若其一分不名比丘. 謂令現身得阿羅漢.

圓滿軌則建立學處. 十戒具戒各必總受. 若

凡若聖受學一軌. 卽由此義簡擇人器. 除有

遮難及餘趣也. 菩薩不爾. 隨分戒故. 謂凡

必無現身成佛. 要經無數大劫修故. 從但解

語乃至金剛. 隨其位力漸漸修滿. 如成山海

塵□爲初. 旣大菩提無德不攝. 欲成彼聚何

善非因. 卽由此義不擇趣生. 但解師語發心

皆得. 雖但解語唯受一戒. 猶勝二乘一切功

德. 羅漢功德但爲自身. 於有情界無有恩分.

菩薩一戒爲度一切. 無一衆生不荷恩故. 二

者全分受. 謂三聚戒. 攝律儀者斷一切惡. 惡

謂一切應斷捨法. 從初發心斷殺生等. 三賢

十聖伏斷二障. 乃至佛捨生死法故. 攝善戒

者修一切善. 善謂一切應修證法. 從初發心

隨分所學. 三賢十聖各十勝行. 乃至佛證二

轉依故. 饒益有情者度一切衆生. 從初發心

隨分敎化. 未來際度一切故. 非諸凡夫卽

能一切三聚頓誓. 漸修滿故. 如是無□所發

願行於諸願行最無上. 故隨所生處心其中

王. 然無畢竟堪爲其果. 唯除無上正等菩提.

第二護持者略有十門. 一隨心門. 隨其宿習

心樂住故. 猶如世間隨其本色雖一□水緣

碧等異. 故先固一漸具餘行. 如本業云. 若受

下      欄

一戒名一分菩薩. 乃至具受名具分菩薩故.

然佛所制應漸遍學. 由此第二有遍學門. 如

瑜伽說. 聲聞自利尙護他心. 肉諸菩薩利他

爲先. 故應遍護諸譏嫌戒. 然智論云. 新行菩

薩不能一世一時遍行五度. 如護三衣不能

施等. 由此第三有隨性門. 相違學處現在前

時. 唯護性戒縱遮戒故. 如攝大乘菩薩性罪

不現行故. 與聲聞共相似. 遮罪有現行故. 與

彼不共. 然瑜伽云. 若有勝利性罪現行. 由此

第四有隱密門. 如攝大乘行十惡故. 就中瑜

伽但開七非. 然其第三但非性罪. 於無屬女

許欲行故. 攝大乘論通開邪行. 以言十惡見

利行故. 如殺生等隨一攝故. 然莊嚴云. 由利

群生意起貪不得罪. 瞋則與彼違. □欲損他

故. 由此第五有順勝門. 愛順大悲故罪爲劣.

瞋彼相違. 罪爲重故. 如瑜伽云. 是諸菩薩多

分應與瞋所起犯. 非貪所起. 乃至廣說. 又智

論云. 菩薩不惱衆生爲戒. 不同聲聞心現涅

槃. □欲雖不惱衆生繫縛心故立爲大罪. 菩

薩不心現世涅槃. 往返生死具資糧故. 然瑜

伽云. 若欲斷彼生起意樂發勤精進. 煩惱熾

盛蔽抑其心起瞋蓋等. 無所違犯. 由此第六

有意樂門. 由意樂力惡無犯故. 如十住論. □

心不解不能施時. 謝今未熟後當施故. 然經

亦說. 護戒之心如惜色囊及草繫者. 由此第

七有怖畏門. 見微遮罪如性罪故. 然涅槃云.

於乘緩者乃名爲緩. 於戒緩者不名爲緩. 由

此第八有成勝門. 作善有勝且放止故. 然莊

嚴云. 雖□處地獄. 不障大菩提若起自利心.

經數:一八一五

經名:梵網經古[&FFFF]#記卷下本

頁數:七○○

上      欄

禪所化類故說心地竟. 復還樹下始說. 如下

菩薩戒本. 戒破罪闇名爲光明

經金剛寶戒至自性淸淨  述曰. 第二法王

勸策. 於中有二. 策發故勸信故. 此初也. 佛

擧戒云金剛寶者. 堅牢能持一切功德令不

漏失. 破諸惡故. 因果萬德以戒爲初. 名曰本

源. 如下廣釋. 佛性種子者戒實性也. 意謂那

末. 識卽六識. 心謂第八. 色卽五根. 凡有如是

情及心者皆入佛性當得作佛. 所以者何. 當

當常有因故. 有當當常住法身. 三菩提因重

言當當. 其當果因法爾有故. 有當當報化及

常住法身. 如是十戒出於世界等者. 釋迦傳

說出現於世. 則是法戒應受持也. 由此顯自

佛性果故. 故今爲此大衆傳說. 言一切衆生

戒本原自性淸淨者. 擧戒實性表諸衆生皆

有佛性故得成佛也

梵網經古[&FFFF]#記卷1上

2梵網經古[&FFFF]#記卷下本

靑丘太賢集

梵網經盧舍那佛說菩薩心地法門品第十

後秦三藏法師鳩摩羅什譯

經爾時盧舍那佛3至自性淸淨  已下十一

頌半第二勸信. 信爲入法之本. 戒爲住法之

原. 所以說偈更令信戒. 然菩薩戒略有三門.

一受得門二護持門. 三犯失門. 初受得者. 六

道衆生但解師語. 要須先發大菩提心. 謂誓

中      欄

定取無上菩提窮未來際利樂有情. 如瑜伽

云. 菩提心者決定希心以爲行相故. 無上菩

提一切有情義利爲境. 發此心已有二種受.

一者一分受隨其受者意樂所堪. 或受一戒

或多皆得成戒名爲菩薩. 不同聲聞必總受

持若其一分不名比丘. 謂令現身得阿羅漢.

圓滿軌則建立學處. 十戒具戒各必總受. 若

凡若聖受學一軌. 卽由此義簡擇人器. 除有

遮難及餘趣也. 菩薩不爾. 隨分戒故. 謂凡

必無現身成佛. 要經無數大劫修故. 從但解

語乃至金剛. 隨其位力漸漸修滿如成山海

塵□爲初. 旣大菩提無德不攝. 欲成彼聚何

善非因. 卽由此義不擇趣生. 但解師語發心

皆得. 雖但解語唯受一戒. 猶勝二乘一切功

德. 羅漢功德但爲自身. 於有情界無有恩分.

菩薩一戒爲度一切. 無一衆生不荷恩故. 二

者全分受. 謂三聚戒. 攝律儀者斷一切惡. 惡

謂一切應斷捨法. 從初發心斷殺生等. 三賢

十聖伏斷二障. 乃至佛捨生死法故. 攝善戒

者修一切善. 善謂一切應修證法. 從初發心

隨分所學. 三賢十聖各十勝行. 乃至佛證二

轉依故. 饒益有情者度一切衆生. 從初發心

隨分敎化. 窮未來際度一切故. 非諸凡夫卽

能一切三聚頓誓. 漸修滿故. 如是無□所發

願行於諸願行最無上. 故隨所生處心其中

王. 然無畢竟堪爲其果. 唯除無上正等菩提.

第二護持者略有十門. 一隨心門. 隨其宿習

心樂住故. 猶如世間隨其本色雖一□水緣

碧等異. 故先固一漸具餘行. 如本業云. 若受

下      欄

一戒名一分菩薩. 乃至具受名具分菩薩故.

然佛所制應漸遍學. 由此第二有遍學門. 如

瑜伽說. 聲聞自利尙護他心. 肉諸菩薩利他

爲先. 故應遍護諸譏嫌戒. 然智論云. 新行菩

薩不能一世一時遍行五度. 如護三衣不能

施等. 由此第三有隨性門. 相違學處現在前

時. 唯護性戒縱遮戒故. 如攝大乘菩薩性罪

不現行故. 與聲聞共相似. 遮罪有現行故. 與

彼不共. 然瑜伽云. 若有勝利性罪現行. 由此

第四有隱密門. 如攝大乘行十惡故. 就中瑜

伽但開七非. 然其第三但非性罪. 於無屬女

許欲行故. 攝大乘論通開邪行. 以言十惡見

利行故. 如殺生等隨一攝故. 然莊嚴云. 由利

群生意起貪不得罪. 瞋則與彼違. □欲損他

故. 由此第五有順勝門. 愛順大悲故罪爲劣.

瞋彼相違. 罪爲重故. 如瑜伽云. 是諸菩薩多

分應與瞋所起犯. 非貪所起. 乃至廣說. 又智

論云. 菩薩不惱衆生爲戒. 不同聲聞心現涅

槃. □欲雖不惱衆生繫縛心故立爲大罪. 菩

薩不心現世涅槃. 往返生死具資糧故. 然瑜

伽云. 若欲斷彼生起意樂發勤精進. 煩惱熾

盛蔽抑其心起瞋蓋等. 無所違犯. 由此第六

有意樂門. 由意樂力惡無犯故. 如十住論. □

心不解不能施時. 謝今未熟後當施故. 然經

亦說. 護戒之心如惜色囊及草繫者. 由此第

七有怖畏門. 見微遮罪如性罪故. 然涅槃云.

於乘緩者乃名爲緩. 於戒緩者不名爲緩. 由

此第八有成勝門. 作善有勝且放止故. 然莊

嚴云. 雖□處地獄. 不障大菩提若起自利心.